ททท. ผลักดันการเชื่อมต่อเที่ยวบินเมืองหลัก-เมืองรอง กระตุ้นนักท่องเที่ยวจีนเดินทางเข้าไทยทั้งทางอากาศและทางบก
นายชูวิทย์ ศิริเวชกุล ผู้อำนวยการภูมิภาคเอเชียตะวันออก การท่องเที่ยวแห่งประเทศไทย (ททท.) กล่าวว่า หนึ่งในกลยุทธ์ในการกระตุ้นตลาดจีน คือ การขยายช่องทางการเดินทางเข้าไทย โดยทางอากาศจะเน้นผลักดันการเชื่อมต่อเที่ยวบินเชื่อมโยงเมืองหลัก และเมืองรอง ระหว่างไทย-จีน และการสนับสนุนชาร์เตอร์ไฟลท์เข้าไทย ซึ่งภาพรวมในช่วงไตรมาสแรกปีนี้ มีจำนวนเที่ยวบินเข้าไทย 2,301 เที่ยวบิน จำนวนที่นั่ง 314,115 ที่นั่งอีกทั้งสายการบินมีแผนเพิ่มเส้นทางบิน ร้อยละ20 ซึ่งในไตรมาสแรกจะมีที่นั่งรวมประมาณ 344,446 ที่นั่ง ททท.จึงคาดว่า ในช่วงไตรมาสแรกปีนี้จะมีนักท่องเที่ยวจีนเดินทางมาไทยราว 320,397 คน รวมไปถึงกระตุ้นการเดินทางผ่านช่องทางอื่นๆ ไม่ว่าจะเป็น การใช้ประโยชน์จากเส้นทาง R3-A ทางบก ซึ่งสำนักงานคุนหมิง เมื่อสัปดาห์ที่ผ่านมาได้นำเอเย่นต์จากคุนหมิงมีพื้นที่ใกล้ชิดกับชายแดนของไทยมาสำรวจพื้นที่อย่างละเอียดและพูดคุยพบปะผู้ประกอบการฝั่งอีสานเหนือ อุดรธานี ขอนแก่น หนองคาย เพื่อดีไซน์แพ็คเกจออกมา 3 ลักษณะ ได้แก่ แพ็กเกจรถไฟความเร็วสูงเชื่อมต่อภาคอีสานเหนือของไทย, ดีไซน์แพ็กเกจคาราวานทางรถยนต์ โดยสารเส้นทางโอเวอร์แลนด์ รูท R3A และคาราวานบิ๊กไบท์ จากเมืองทางใต้ของจีนทั้งหมด อาทิ กวางตุ้ง กว่างสี กุ้ยโจว หนิงเซีย คุนหมิง หยุนหนานจะเข้ามา และแพ็คเกจเรียลแอนด์ฟลาย นั่งรถไฟความเร็วสูงขึ้นมาและต่อเที่ยวบินมาเที่ยวทางทะเลได้